ຊາວອາເມຣິກັນ ເຊື້ອສາຍເອເຊຍ ຖາມວ່າ ຈະເຮັດແນວໃດ ຈຶ່ງ​ຈະໃຫ້ຄວາມກຽດຊັງ ຍຸຕິ​ລົງໄດ້
ເຈົ້າໜ້າທີ່ໄດ້ກ່າວວ່າ ຜູ້ທຳຮ້າຍນາງ ເປັນຊາຍອາເມຣິກັນເຊື້ອສາອາຟຣິກາ ທີ່ບໍ່ມີເຮືອນຢູ່ ແລະລາວມີປະຫວັດເປັນຄົນປ່ວຍທາງຈິດ. ການໂຈມຕີທີ່ຮ້າຍແຮງນີ້ ໄດ້ດຶງດູດຄວາມສົນໃຈຈາກຕ່າງປະເທດ.
ອາຊະຍາກຳຍ້ອນຄວາມກຽດຊັງແລະເຫດການຕ່າງໆໄດ້ເພີ້ມສູງຂຶ້ນອີກເທື່ອນຶ່ງ ທີ່ແນໃສ່ຊາວອາເມຣິກັນເຊື້ອສາຍເອເຊຍ ໂດຍມີຫຼາກຫຼາຍກໍລະນີ ນັບແຕ່ການຂົ່ມຂູ່ທາງວາຈາ ຈົນໄປເຖິງການທຳຮ້າຍຮ່າງກາຍ ຈຶ່ງໄດ້ເຮັດໃຫ້ປະຊາຄົມດັ່ງ ກ່າວ ຫາວິທີທາງຢຸດຢັ້ງມັນ ລວມຢູ່ໃນຜູ້ເຄາະຮ້າຍຄົນນຶ່ງ ກໍຄືນາງມິແຊລ ໂກ ອາຍຸ 40 ປີ ທີ່ໄດ້ຖືກຍູ້ລົງລາງລົດໄຟໃຕ້ດິນ ໃນນະຄອນນິວຢອກ ເມື່ອວັນທີ 15 ມັງກອນ ຊຶ່ງການໂຈມຕີຮ້າຍແຮງນີ້ ບໍ່ມີເຫດຜົນໃດໆເລີຍ ນາງເປັນຜູ້ຈັດການອາວຸໂສຢູ່ທີ່ບໍລິສັດໃຫ້ ການປຶກສາດ້ານການເງິນ ແລະນາງໂກ ເປັນຊາວອາເມຣິກັນເຊື້ອສາຍຈີນ ຜູ້ທີ່ໄດ້ອາສາສະໝັກ ຊ່ອຍເຫຼືອພວກຄົນບໍ່ມີທີ່ຢູ່ອາໄສ ເຈົ້າໜ້າທີ່ໄດ້ກ່າວວ່າ ຜູ້ທຳຮ້າຍນາງ ເປັນຊາຍອາເມຣິກັນເຊື້ອສາອາຟຣິກາ ທີ່ບໍ່ມີເຮືອນຢູ່ ແລະລາວມີປະຫວັດເປັນຄົນປ່ວຍທາງຈິດ ການໂຈມຕີທີ່ຮ້າຍແຮງນີ້ ໄດ້ດຶງດູດຄວາມສົນໃຈຈາກຕ່າງປະເທດ ໃນຂະນະດຽວກັນ ການທຳຮ້າຍຫຼາຍໆກໍລະນີ ກໍໄດ້ຖືກບັນທຶກໄວ້ ໃນວີດີໂອ ແລະເຫດການອື່ນໆກໍບໍ່ຄ່ອຍໄດ້ຮັບຄວາມສົນໃຈເລີຍ ອົບພະຍົບຈີນຄົນນຶ່ງ ທີ່ຊື່ວ່າ ມິແຊລ ຜູ້ທີ່ຂໍບໍ່ໃຫ້ໃຊ້ຊື່ເຕັມ ກໍຍັງຕົກເປັນເປົ້າໝາຍຂອງການໂຈມຕີ ທີ່ບໍ່ໄດ້ເກາະຜິດໃດໆເລີຍ ຢູ່ໃນຄຸ້ມຂອງພວກຄົນຊັ້ນສູງໃນເມືອງລອງບີດຈ໌ (Long Beach) ລັດຄາລີຟໍເນຍ ເຫດການດັ່ງກ່າວ ບໍ່ໄດ້ຖືກບັນທຶກໄວ້ ແລະກໍບໍ່ໄດ້ມີການລາຍງານອອກຂ່າວ ແຕ່ມັນກໍໄດ້ປະໄວ້ເປັນຄວາມຊົງຈຳທີ່ບໍ່ສາມາດລືມໄດ້ ສຳລັບນາງມິແຊລ ໃນວັນທີ 2 ເມສາ 2021 “ຕອນເຊົ້າທີ່ສວຍສົດງົດງາມ” ນາງມິແຊລ ຈື່ໄດ້ວ່າ ເພິ່ນໄດ້ໄປຍ່າງໃນແຕ່ລະວັນ ເພິ່ນມີຮູບຮ່າງນ້ອຍ ອາຍຸລະຫວ່າງ 50 ກວ່າປີ ຊຶ່ງໃນມື້ນັ້ນ ເພິ່ນໄດ້ຍ່າງຜ່ານຕະຫຼາດຂອງຊາວກະສິກອນໃນວັນອາທິດ ພວກຮ້ານອາຫານທີ່ເຕັມໄປດ້ວຍລູກຄ້າ ແລະມີເຮືອໃບຫຼາຍລຳແລ່ນໄປມາຢູ່ໃນທ່າ ເຮືອ ນາງບໍ່ຈື່ເລີຍວ່າ ແມ່ນຫຍັງໄດ້ເກີດຂຶ້ນໃນເວລາຕໍ່ມາ ແຕ່ຄົນຜູ້ນຶ່ງທີ່ຢູ່ໃນບໍລິເວນນັ້ນ ຜູ້ທີ່ໄດ້ຊ່ອຍເຫຼືອລາວ ຈື່ໄດ້ຢ່າງຈະແຈ້ງ ທ້າວແມັກສ໌ ວີລສັນ ນັກສຶກສາແລະເປັນນັກກິລາ ຢູ່ທີ່ມະຫາວິທະຍາໄລລັດທີ່ແຊນດີເອໂກ ກໍໄດ້ໄປຍ່າງ ຢູ່ໃກ້ແຄມຝັ່ງກັບພໍ່ຂອງລາວ ທ້າວວີລສັນ ອາຍຸ 20 ປີ ຈື່ໄດ້ວ່າ “ແມ່ຍິງຄົນເອເຊຍຮູບຮ່າງນ້ອຍ ເຮັດພາ ລະກິດສ່ວນຕົວຂອງລາວ ຍ່າງຜ່ານຊາຍຄົນນຶ່ງ ໃນທັນທີທັນໃດນັ້ນ ພວກເຮົາເຫັນລາວຫັນກັບຄືນມາ ແລະລາວກໍເລີ້ມຕ່ອຍຕີຫຼັງຫົວຂອງແມ່ຍິງເອເຊຍຄົນນີ້ແລະຕີຫົວລາວຊ້ຳແລ້ວຊ້ຳອີກ ” ທ້າວວີລສັນ ກ່າວວ່າ ລາວແລະພໍ່ຂອງລາວ “ບໍ່ເຊື່ອໃນສິ່ງທີ່ພວກເຂົາໄດ້ເຫັນເລີຍ ”